[{"text_idx": "#000006", "text": "Gallwch ddefnyddio unrhyw beth i wneud eich tei bo\u0302 \u2013 cyhyd ag y bo\u2019n ddiogel i eistedd ar ardal eich coler fel tei bo\u0302 a chyhyd ag y bo\u2019r sia\u0302p yn debyg i dei bo\u0302 (gweler y templed a\u2019r arweiniad darluniedig isod os nad ydych yn siw\u0302r o\u2019r sia\u0302p). Rydym wedi cynnwys enghreifftiau o\u2019n hymdrechion eich hunain i ddeffro\u2019ch dychymyg, a hoffem i chi anfon llun o\u2019ch tei bo\u0302 gorffenedig atom gyda\u2019r stwnshnod #TeiBo\u0302Llyfrgar. Os nad yw\u2019n hawdd cysylltu\u2019r eitemau rydych wedi\u2019u dewis wrth eich coler, gallech orwedd ar y llawr i gael tynnu\u2019ch llun, a chydbwyso\u2019ch tei bo\u0302 y ffordd honno \u2013 mae hyn yn ymwneud a\u0302 bod yn greadigol, nid yn ymarferol!"}, {"text_idx": "#000007", "text": "Rydym hefyd wedi llunio gweithgaredd syml er mwyn gwneud tei bo\u0302 papur. Defnyddiwch y templed isod a\u2019i roi dros unrhyw ddarn o bapur neu gerdyn o\u2019ch dewis. Os nad oes gennych argraffydd, tynnwch betryal 15cm x 10cm a phlygwch y consertinas yn o\u0302l ein cyfarwyddiadau. Cofiwch addurno\u2019ch tei bo\u0302 cyn i chi ddechrau ei blygu. Gallwch ddefnyddio paent, pensiliau neu unrhyw beth yr hoffech!"}, {"text_idx": "#000008", "text": "Mae tudalen ar waha\u0302n o eiriau o gerddi Dylan wedi\u2019i chynnwys hefyd fel y gallwch ei hargraffu a defnyddio\u2019r templed i dorri tei bo\u0302 llawn geiriau allan. Os nad oes gennych argraffydd, gallwch gopi\u0308o rhai o\u2019r geiriau ar y darn o bapur neu\u2019r cerdyn rydych wedi dewis ei ddefnyddio."}, {"text_idx": "#000010", "text": "Torrwch y templed petryal a\u2019i roi ar y darn papur neu gerdyn o\u2019ch dewis. Gallwch hepgor y cam hwn drwy ddefnyddio\u2019r templed ei hun a\u2019i liwio.Plygwch ar hyd y llinellau dotiog i greu sia\u0302p consertina. Os ydych chi wedi\u2019i roi fel templed, bydd angen i chi dynnu tywyslinellau ar eich papur neu gerdyn, ar bellter o 1cm. Gosodwch ddarn o gortyn neu ruban, tua 10cm o hyd, rhwng y plygiadau canolog. NI fydd hyn yn cael ei glymu o gwmpas y gwddf ond caiff ei ddefnyddio i helpu i gysylltu\u2019r tei bo\u0302 gan ddefnyddio clip.Gwasgwch y consertina ynghyd yn y canol i glymu\u2019r cortyn yn dyn a chreu sia\u0302p tei bo\u0302.Gludwch, styffylwch neu dapiwch nhw ynghyd ar y pwynt lle mae eich bys yn gwasgu, gan glymu\u2019r cortyn yn dyn yn y canol wrth i chi wneud hyn. Yna clymwch gwlwm ar ddau ben y cortyn i greu dolen.Cysylltwch y tei bo\u0302 drwy osod clip papur, clip gwallt neu glip crafanc ar y cortyn a\u2019i glipio i\u2019ch crys. Os oes oedolyn yno, efallai yr hoffech chi ddefnyddio pin diogelwch."}, {"text_idx": "#000011", "text": "Torrwch o gwmpas y sip tei bo\u0302.Addurnwch eich tei bo\u0302 fel y dymunwch. Gallwch ddefnyddio\u2019r sia\u0302p hwn sydd wedi\u2019i dorri allan fel templed ar gyfer darn arall o gerdyn, neu gallwch ei addurno\u2019n fel y mae.Plygwch y fflapiau tuag yn o\u0302l ar hyd y llinellau dotiog.Defnyddiwch da\u0302p selo, styffylwr neu lud i lynu\u2019r fflapiau ynghyd yn y cefn.Defnyddiwch glip papur, clip gwallt, clip crafanc neu bin diogelwch i\u2019w gysylltu wrth goler y crys."}, {"text_idx": "#000012", "text": "This post is also available in:"}]